ক্রিকেট বিশ্বকাপ ২০১৯: ইংল্যান্ডের জয়ের পর বাংলাদেশ ও পাকিস্তানের সেমিফাইনালের পথ কঠিন হল?
এজবাস্টনে ইংল্যান্ড ফিরে এলো পরিচিত রুপে। শক্তিশালী ওপেনিং জুটি, স্লগ ওভারে বাড়ন্ত রান রেট এবং নিয়ন্ত্রিত বোলিং- এই তিন মিলে ভারতকে ৩১ রানে হারিয়ে সেমিফাইনালের আশা বাঁচিয়ে রাখলো এবারের আসরের স্বাগতিকরা।
ব্যবধান খুব বড় না হলেও, ম্যাচের বেশিরভাগ সময়েই নিয়ন্ত্রণে ছিল ইংল্যান্ড।
আর ইংল্যান্ডের এই জয়ে দুশ্চিন্তা বাড়লো বাংলাদেশ ও পাকিস্তানের।
পাকিস্তান কি বাংলাদেশের জন্য উদ্বেগের কারণ?
মাশরাফীর প্রতি সাবেক অস্ট্রেলিয়ান ক্রিকেটারের আহ্বান
মাশরাফী কি বিশ্বকাপে নিজের খেলা নিয়ে সন্তুষ্ট
বিশ্বকাপ ইতিহাসে সবচেয়ে কার্যকর অলরাউন্ডার সাকিব
গ্রুপ পর্বে ইংল্যান্ড ও পাকিস্তানের বাকি একটি করে ম্যাচ আর বাংলাদেশের ম্যাচ বাকি দু'টি।
ইংল্যান্ডের ম্যাচটি নিউজিল্যান্ডের বিপক্ষে আর পাকিস্তানের শেষ ম্যাচটি বাংলাদেশের বিপক্ষে।
বাংলাদেশের বাকি আছে দুটি ম্যাচ, ভারত ও পাকিস্তানের বিপক্ষে।
ইংল্যান্ড নিউজিল্যান্ডের সাথে জিতলে.....
যদি ইংল্যান্ড নিউজিল্যান্ডের বিপক্ষে জিতে যায় সেক্ষেত্রে কোন হিসেব কাজে আসবে না বাংলাদেশের ক্ষেত্রে।
অর্থাৎ তখন ভারত ও পাকিস্তানের বিপক্ষে দুই ম্যাচ জিতে গেলেও বাংলাদেশ সেমিইনালে উঠতে পারবে না।
আর নিউজিল্যান্ড ইংল্যান্ডের সাথে হেরে গেলেও তাদের সেমিফাইনালে পৌঁছানোর সুযোগ থাকবে।
কিন্তু বাংলাদেশের বিপক্ষে যদি পাকিস্তান জয় পায়, তাহলে পাকিস্তান ও নিউজিল্যান্ডের পয়েন্ট সমান হবে এবং নেট রানরেটের ক্ষেত্রে পাকিস্তান নিউজিল্যান্ডের চেয়ে পিছিয়ে থাকবে।
এই ক্ষেত্রে বড় ব্যবধানে জিততে হবে পাকিস্তানকে।
ইংল্যান্ড যদি নিউজিল্যান্ডের বিপক্ষে হেরে যায়.....
নিউজিল্যান্ড ইংল্যান্ডের বিপক্ষে জয় পেলে কোন সমীকরণ ছাড়াই সেরা চারে স্থান পাবে।
সেক্ষেত্রে বাংলাদেশের উঠতে হলে ভারত ও পাকিস্তানকে হারাতে হবে।
পাকিস্তান মুখোমুখি দেখায় ইংল্যান্ডকে হারালেও নেট রান রেটে পিছিয়ে আছে, সেক্ষেত্রে শুধু বাংলাদেশের বিপক্ষে জয় পেলেই এই সমীকরণে তারা সেমিফাইনাল খেলবে এমন নয়।
যদি ইংল্যান্ড-নিউজিল্যান্ড ম্যাচটি পরিত্যক্ত হয়....
ম্যাচটি পরিত্যক্ত হলে, নিউজিল্যান্ড সরাসরি সেমিফাইনালে উঠে যাবে।
বাংলাদেশ যদি দুটি ম্যাচে জয় পায়ও তবুও উঠতে পারবে না, কারণ বাংলাদেশ নেট রানরেটে পিছিয়ে আছে।
বাংলাদেশ মুখোমুখি দেখায় ইংল্যান্ড বা নিউজিল্যান্ডকে হারাতে পারেনি।
এই ক্ষেত্রেও পাকিস্তান বাংলাদেশের বিপক্ষে জয় পেলে ইংল্যান্ডের সমান ১১ পয়েন্ট হবে এবং মুখোমুখি দেখায় জয় পাওয়ার কারণে শেষ চারে উঠে যাবে পাকিস্তান।
'বাচ্চাদের গলায় রাম দা ধরে বলে, সব দিয়ে দে'
'ইমান অটুট রাখতে' বলিউড ছাড়ছেন জায়রা ওয়াসিম
শিশুদের জন্য কি ‘মিষ্টি’ নিষিদ্ধ হতে যাচ্ছে?
ফেসবুক-ইউটিউবে নিয়ন্ত্রণ: কী করতে চায় সরকার?

এজবাস্টনে ইংল্যান্ড ফিরে এলো পরিচিত রুপে। শক্তিশালী ওপেনিং জুটি, স্লগ ওভারে বাড়ন্ত রান রেট এবং নিয়ন্ত্রিত বোলিং- এই তিন মিলে ভারতকে ৩১ রানে হারিয়ে সেমিফাইনালের আশা বাঁচিয়ে রাখলো এবারের আসরের স্বাগতিকরা।